Številka: 60301-1/2022/24

Datum: 17. 3. 2022

Na podlagi sedmega odstavka 40. člena Zakona o visokem šolstvu (Uradni list RS,
št. 32/12 – uradno prečiščeno besedilo, 40/12 – ZUJF, 57/12 – ZPCP-2D, 109/12, 85/14, 75/16, 61/17 – ZUPŠ, 65/17, 175/20 – ZIUOPDVE in 57/21 – odl. US) in šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na 118. redni seji dne 17. 3. 2022 pod točko 1.9 sprejela naslednji

S K L E P

o soglasju k vsebini razpisa za vpis v magistrske študijske programe druge stopnje za študijsko leto 2022/2023

I

Vlada Republike Slovenije je dala soglasje k vsebini razpisa za vpis v magistrske študijske programe druge stopnje za študijsko leto 2022/2023, ki so jih sprejeli:

– Senat Univerze v Ljubljani dne 16. 11. 2021, dne 29. 11. 2021, dne 30. 11. 2021 in dne 15. 2. 2022, ter spremembe z dne 9. 12. 2021,

– Senat Univerze v Mariboru dne 25. 1. 2022,

– Senat Univerze na Primorskem dne 19. 1. 2022,

– Senat Fakultete za informacijske študije v Novem mestu dne 28. 1. 2022,

– Senat Univerze v Novi Gorici dne 15. 9. 2021 za redni študij po magistrskem študijskem programu druge stopnje Slovenistika za kraj izvajanja Nova Gorica in
Gospodarski inženiring za kraj izvajanja Vipava,

– Senat Nove univerze dne 27. 1. 2022 za redni študij po magistrskem študijskem programu druge stopnje Pravo za kraj izvajanja Nova Gorica, Pravo in management nepremičnin za kraj izvajanja Nova Gorica, Javna uprava za kraj izvajanja Kranj in Mednarodne in diplomatske študije za kraj izvajanja Kranj,

– Senat Mednarodne fakultete za družbene in poslovne študijedne 26. 1. 2022 za redni študij po magistrskem študijskem programu druge stopnje Menedžment znanja za kraj izvajanja Celje,

– Senat Fakultete za uporabne družbene študije v Novi Gorici dne 13. 1. 2022 s spremembami z dne 28. 1. 2022 za redni študij po magistrskem študijskem programu druge stopnje Medkulturni menedžment za kraj izvajanja Nova Gorica,

– Senat Fakultete za medije v Ljubljani dne 11. 2. 2022 za redni študij po magistrskem študijskem programu druge stopnje Mediji in novinarstvo za kraj izvajanja Ljubljana,

– Senat DOBA Fakultete za uporabne poslovne in družbene študije Maribor v Mariboru dne 13. 1. 2022 za redni študij po magistrskem študijskem programu druge stopnje Menedžment pametnih mest za kraj izvajanja Maribor,

– Senat Fakultete za tehnologijo polimerov dne 24. 1. 2022 za redni študij po magistrskem študijskem programu druge stopnje Tehnologije polimerov za kraj izvajanja
Slovenj Gradec,

* Senat Visoke šole za varstvo okolja dne 12. 2. 2022 za redni študij po magistrskem študijskem programu druge stopnje Varstvo okolja in ekotehnologije za kraj izvajanje Velenje.

II

Za razseljene osebe iz Ukrajine z začasno zaščito visokošolski zavodi lahko razpišejo dodatna vpisna mesta in omogočijo oddajo prijave za vpis za študijsko leto 2022/2023, vendar najkasneje do 30. septembra 2022.

III

Vlada Republika Slovenije daje soglasje k povečanju rednih vpisnih mest na spodaj naštetih magistrskih študijskih programih in nalaga Ministrstvu za izobraževanje, znanost in šport, da zagotovi vsa potrebna dodatna sredstva ter pomoč pri zagotavljanju ostalih potrebnih pogojev za realizacijo povečanega vpisa:

* pri Univerzi v Ljubljani Fakulteti za računalništvo in informatiko se število vpisnih mest za magistrski študijski program Računalništvo in informatika za redni študij poveča iz 90 na 100;
* pri Univerzi v Ljubljani Fakulteti za elektrotehniko se število vpisnih mest za magistrski študijski program Elektrotehnika za redni študij poveča iz 115 na 130;
* pri Fakulteti za informacijske študije v Novem mestu se število vpisnih mest za magistrski študijski program Računalništvo in spletne tehnologije in za magistrski študijski program Podatkovne znanosti za redni študij poveča iz 5 na 30.

IV

Seznam študijskih programov s številom vpisnih mest po posameznih visokošolskih zavodih je kot priloga sestavni del tega sklepa.

V

Ta sklep začne veljati s sprejetjem.

Mag. Janja Garvas Hočevar

vršilka dolžnosti generalnega sekretarja

Priloga:

* Seznam študijskih programov s številom vpisnih mest po posameznih visokošolskih zavodih

Prejmejo:

* Univerza v Ljubljani
* Univerza v Mariboru
* Univerza na Primorskem
* Univerza v Novi Gorici
* Nova univerza
* Fakulteta za informacijske študije v Novem mestu
* DOBA Fakulteta za uporabne poslovne in družbene študije Maribor
* Fakulteta za medije
* Fakulteta za tehnologijo polimerov
* Fakulteta za uporabne družbene študije v Novi Gorici
* Mednarodna fakulteta za družbene in poslovne študije
* Visoka šola za varstvo okolja

V vednost:

– ministrstva

– vladne službe